Diari Oficial de la Generalitat Valenciana


Sumari del DOGV 7082, del 05-08-2013 (2013/7358)

Notificació de la resolució per la qual es dona la baixa en l'ocupació de la caseta número 84 per a estris de pesca en el port de Santa Pola.
---------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7358


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució per la qual es dona la baixa en l'ocupació de la caseta número 84 per a estris de pesca en el port de Santa Pola. [2013/7358]  
No s'ha pogut notificar a Enrique López Ballester en el domicili conegut per esta Administració, la resolució del cap del Servici d'Explotació de Ports, de data 2 d'abril de 2013, per la qual es dóna de baixa en l'ocupació de la caseta número 84 per a estris de pesca en el port de Santa Pola. D'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa públic el text íntegre de l'esmentada resolució perquè el present anunci servisca de notificació.  
«Vista la comunicació emesa per l'auxiliar d'explotació del port de Santa Pola, on consta que en data 25 de març de 2013 s'ha rebut la clau de la caseta, que es troba en correctes condicions i disposada per a l'ús, i que l'expedient està al corrent en els pagaments. S'adjunta la sol·licitud de baixa de la caseta formulada per Enrique López Ballester.  
  
Fent ús de les atribucions que em conferix el Decret 112/2011, del 6 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
  
Esta resolució es dicta en compliment de l'article 3 de la Resolució de 27 de febrer de 2012, de la consellera d'Infraestructures, Territori i Medi Ambient, per la qual es delega en el director general de Transports i Logística la present competència.  
Resolc: donar la baixa, amb efectes des del 25 de març de 2013, a Enrique López Ballester en l'ocupació de la caseta núm. 84 per a estris de pesca en el port de Santa Pola.  
Contra la present resolució, que esgota la via administrativa, pot imposar-se amb caràcter potestatiu un recurs de reposició davant del mateix òrgan que va dictar la resolució en el termini d'un mes, comptat des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
  
No obstant el que disposa el paràgraf anterior, la present resolució pot ser impugnada directament davant de la Sala Contenciosa Administrativa en el termini de dos mesos comptats des de l'endemà de la notificació d'este escrit, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa».  
  
València, 3 de juliol de 2013.- El cap del Servici d'Explotació de Ports: Julio Marín Sánchez.